S-1383/2023

Mál þetta, sem dómtekið var 15. júní 2023, er höfðað með ákæru útgefinni af Lögreglustjóranum á Suðurnesjum 16. maí síðastliðin ná hendur S-x-x D-x-x, kt. 000000-0000, [...], fyrir stórfellt fíkniefnalagabrot, með því að hafa þriðjudaginn 14. mars 2023, staðið að innflutningi á samtals 7.500 g af maríhúana, ætluðu til söludreifingar hér á landi í ágóðaskynienf íkniefnin flutti ákærði til Íslands sem farþegi í flugi nr. [...], frá Alicante á Spáni til Keflavíkurflugvallar, falin í farangurstösku ákærða sem hann hafði meðferðis við komu hans til landsins.

Telst brot þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 7.500 gaf maríhúana, með vísan til 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 80 8/2018.

I.

Ákærði mætti við þingfestingu málsins 15. júní 2023, játaði brot sitt án undandráttar. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa. Þá krefst verjandi hæfilegrar þóknunar sér til handa.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur árið [...] og á að baki sakaferil sem nær aftur til ársins 2017 samkvæmt framlögðu sakavottorði en fyrri sakarferill hefur ekki áhrif á ákvörðun refsingar. Ákærði var samvinnufús við rannsókn og meðferð málsins og gekkst greiðlega við broti sínu. Verður litið til þessara atriða við ákvörðun refsingar. Á hinn bóginn verður ekki fram hjá því litið að ákærði flutti talsvert magn af maríhúana til landsins ætlað til söludreifingar hér á landi í ágóðaskyni. Að öllu framangreindu virtu þykir refsing ákærða hæfilega ákveðin fangelsi í sex mánuði. Með hliðsjón af sakaferil ákærða og skýlausri játningu hans þykir mega fresta fullnustu hennar og niður skal hún falla að liðnum þremur árum haldi ákærði almennt skilorð 57. gr. laga nr. 19/1940. Fallist er á upptökukröfu eins og hún er fram sett í ákæru.

Í ljósi sakfellingar ákærða ber að dæma hann til að greiða allan sakarkostnaðs amkvæmt 1. mgr. 235. gr. laga nr. 88/2008, alls 252.233 krónur. Um er aðræða kostnað vegna magngreiningar og matsgerðar rannsóknarstofu Háskóla Íslands og þóknun skipaðs verjanda ákærða á rannsóknarstigi og fyrir dómi, Þ-kk-ef Þ-kk-ef lögmannssem þykir hæfilega ákveðin með hliðsjón af eðli og umfangi málsins 150.660 krónur að meðtöldum virðisaukaskatti.

A-kvk-nf B-kvk-nf, aðstoðarmaður dómara kveður upp dóm þennan.

Dómsorð:

Ákærði, S-x-x, sæti fangelsi í sex mánuði. Fresta skal fullnustu refsingarinnar og hún falla niður að liðnum þremur árum haldi ákærði almennt skilorð 57. gr. laga nr. 19/1940.

Upptæk eru gerð 7.500 gaf maríhúana sem lögregla lagði hald á við rannsókn málsins.

Ákærði greiði 252.233 krónur í sakarkostnað, þar með talda 150.660 króna þóknun skipaðs verjanda síns, Þ-kk-ef Þ-kk-ef lögmanns.

A-kvk-nf B-kvk-nf